Liutauras Degėsys

Liutauras Degėsys (g. 1953 m. spalio 1 d. Vilniuje) – poetas, filosofas, Vilniaus pedagoginio universiteto (VPU) Filosofijos katedros docentas.

 Biografija 
1971 m. baigė Vilniaus 15-ąją vidurinę mokyklą, 1976 m. Vilniaus universiteto (VU) Filosofijos fakultete – psichologijos studijas. 1979–1982 m. VU Filosofijos katedros aspirantas. Filosofijos mokslų daktaras (1982 m.), docentas. 1984 m. apgynė daktaro disertaciją tema „Gnoseologijos problemos Džordžo Santajanos filosofijoje“, humanitarinių mokslų (filosofijos krypties) daktaras. Stažavosi Prahos (Čekija) ir Budapešto universitetuose (Vengrija), tobulinosi ir dėstė Švedijoje bei JAV.

1976–1979 m. Kauno Antano Sniečkaus politechnikos instituto Filosofijos katedros asistentas. Nuo 1982 m. VPU dėstytojas. Taip pat dėsto Vilniaus kolegijoje. 2008 m. buvo išrinktas vienu iš 10 geriausių Lietuvos dėstytojųL.Donskis, V.Radžvilas ir L.Degėsys – tarp geriausių dėstytojų („Delfi“).

Nominuotas vaikų rašytojos Astridos Lindgren premijai 2011 metais gauti.

VPU Istorijos fakulteto mokslo tarybos pirmininkas. Nuo 1990 m. Lietuvos rašytojų sąjungos narys.

Lietuvos žurnalistų sąjungos narys.

2020 m. už novatorišką literatūrinio meistriškumo ir aktyvaus pilietiškumo dermę publicistikoje ir eseistikoje, svarbą visuomenės vertybėms įteikta prestižinė Lietuvos žurnalistų sąjungos, Nacionalinės žurnalistų kūrėjų asociacijos ir Lietuvos rašytojų sąjungos J. Tumo-Vaižganto premija.„Bendra rašytojų ir žurnalistų Juozo Tumo-Vaižganto vardo premija paskirta Liutaurui Degėsiui“, lrt.lt. Nuoroda tikrinta 2021-02-26.

 Kūryba 
Respublikinėje spaudoje debiutavo 1967 m. Rašo filosofinio pobūdžio knygas ir straipsnius, kuria eilesLiutauro Degėsio Eilėraščiai iš knygos „Tai naktis“ (1990). Rengia kultūros komentarus (Lietuvos radijo laidoje „Kultūros savaitė“)L. Degėsio kultūros komentarai .

Monografijų, mokslinių straipsnių, vadovėlių vidurinėms bei aukštosioms mokykloms, esė rinktinių ir 8 poezijos knygų autorius. Taip pat yra vadovėlių vidurinėms mokykloms „Etika 7-9 klasei”, „Mano ir Tavo šalis Lietuva” (sociokultūrinio ir pilietinio ugdymo vadovėlis ir mokytojo knyga), vadovėlio aukštajai mokyklai „Etika, kaip loginio mąstymo teorija ir praktika” autorius ir bendraautoris. Savo esė skelbia žurnale Fortūna.

Poetinę veiklą pradėjo rašydamas apie „Baltą vaikystės triušelį nuo verkimo raudonom akimis“. Ši ištrauka iš pačios pirmosios Liutauro Degėsio parašytos knygos „Žalias paukštis“ (1984 m.). Eilėraščiai – berniukams ir mergaitėms (iliustravo dailininkė Inga Gilytė). Knygos dizainas: eilėraščiai berniukams skaitomi iš vienos knygos pusės, mergaitėms – iš kitos (pirmą kartą Lietuvoje leidinys išleistas 2 formatais).

Roko grupės „Faktas" dainų tekstų autorius (1989 m. grupei „Faktas“ sukūrė vieną iš žinomiausių jų dainų „Vėjas“).
Eilėraštis apie užtrauktuką (iš „Žvėrynas. Žolynas“. poezijos knygos) tapo daina (atlieka „Aktorių Trio“ ir Stasys Daugirdas).

 Bibliografija 
  D. 2: Ekonominis visuomenės gyvenimas; Visuomenė ir kultūra / J. Balčius, L. Degėsys, Č. Kalenda, A. Maldeikienė, E. Maldeikis, S. Pečiulis, V. Radžvilas, S. Venskevičius. - 1989. 
  Ekonominio gyvenimo mitologija ir kasdienybė / Liutauras Degėsys, Gintautas Bužinskas. Vilnius: Kronta, 2007.
  Etika: 7-9 klasėms / Liutauras Degėsys, Rasa Aškinytė. - Vilnius: Kronta, 2000. 
  Etika kaip loginio mąstymo teorija ir praktika: vadovėlis aukštųjų mokyklų studentams / Rasa Aškinytė, Liutauras Degėsys. – Vilnius: Vilniaus pedagoginis universitetas, 2004.
  Iš niekur / eil. / Liutauras Degėsys. - Klaipėda: Eldija, 1995.  
  Kasdienio ir socialinio gyvenimo tikrovė / Liutauras Degėsys. Vilnius: Kronta, 2007.
  Mano ir tavo šalis Lietuva: sociokultūrinio ir pilietinio ugdymo vadovėlis / Rasa Aškinytė, Liutauras Degėsys. - Vilnius: Kronta, 2003. 
  Mano ir tavo šalis Lietuva: sociokultūrinio ugdymo vadovėlis ir pratybų sąsiuvinis 11-14 metų mokiniams / Liutauras Degėsys, Rasa Aškinytė. – Vilnius: Vaistų žinios, 2008.
  Meilės akys: eilėraščiai / Liutauras Degėsys. - Vilnius: Vaga, 1985. 
  Pilietinės kompetencijos pagrindai: mokytojo knyga / [V. Šoblinskas, S. Matonienė, R. Aškinytė-Degėsienė, L. Degėsys, T. Tamošiūnas, S. Bitlieriūtė. - Vilnius : Kronta, 2006. 
  Žalias paukštis: eilėraščiai / Liutauras Degėsys. – Vilnius: Vaga, 1984.
  Rugsėjo žvaigždė: eilėraščiai / Liutauras Degėsys. – Vilnius: Vyturys,1989.
  Tai naktis: eilėraščiai / Liutauras Degėsys. - Vilnius: Vaga, 1990. 
  Žvėrynas: eilėraščiai / Liutauras Degėsys.- Vilnius: Džiugas, 1998.
  Žolynas; Žvėrynas: eilėraščiai / Liutauras Degėsys. - Vilnius: Kronta, 2007. 
  Kelionė į ten ir atgal: [esė rinkinys] / Liutauras Degėsys. - Vilnius: Kronta, , 2007. 
  Miego gėlės: [poezijos rinktinė] / Liutauras Degėsys. – Vilnius: Kronta, , 2008.
  kitaip nei kitaip: [esė rinkinys] / Liutauras Degėsys. – Vilnius: Baltos lankos, , 2008.
  Prisiminimų prisiminimai: [esė rinkinys] / Liutauras Degėsys. – Vilnius: Alma littera, , 2010.
  Romanas. Dvi istorijos apie vieną meilę / Liutauras Degėsys. – Vilnius: Alma littera, , 2014.
  Tavo rytoj buvo vakar / Liutauras Degėsys. – Vilnius: Lietuvos rašytojų sąjungos leidykla, , 2017.
  Apatiniai gyvenimo drabužiai / Liutauras Degėsys. – Vilnius: Lietuvos rašytojų sąjungos leidykla, , 2018.
  Lengva nebus: [romanas] / Liutauras Degėsys. – Vilnius: Lietuvos rašytojų sąjungos leidykla, , 2020.
  Viskas buvo ne taip: [esė rinkinys] / Liutauras Degėsys. – Vilnius: Lietuvos rašytojų sąjungos leidykla, , 2022.

 Šaltiniai 

Kategorija:Lietuvos filosofai
Kategorija:Lietuvos poetai